আজি এখন সংবাদমেলত বিত্ত মন্ত্ৰী ড০ হিমন্ত বিশ্বই 'পৰেশ বৰুৱা মূল সুঁতিলৈ ঘূৰি আহিলে নাগৰিকত্ব সংশোধনী বিধেয়ক বাতিল কৰিম' বুলি যি কটাক্ষ কৰিছিল, তাৰ সমুচিত প্ৰত্যুত্তৰ দিছে আলফা (স্বাঃ)ৰ সেনাধ্যক্ষ পৰেশ বৰুৱাই।
উল্লেখযোগ্য যে আজি দিনৰ ভাগত এখন সংবাদমেল সম্বোধন কৰি মন্ত্ৰী ড০ হিমন্তই অন্যান্য বহুকেইটা প্ৰসংগত মন্তব্য আগ বঢ়োৱাৰ মাজতে পৰেশ বৰুৱাক লৈয়ো কটাক্ষ কৰিছিল। নিজৰ এক্তিয়াৰ বা ক্ষমতাৰ ভিতৰুৱা নোহোৱা সত্ত্বেও মন্ত্ৰী হিমন্তই পৰেশ বৰুৱা ঘূৰি আহিলে নাগৰিকত্ব সংশোধনী বিধেয়ক বাতিল কৰিম বুলি দম্ভালি মাৰিছিল।
তাৰ কেইঘণ্টামানৰ ভিতৰতে পৰেশ বৰুৱাই সংবাদ মাধ্যমলৈ ফোন কৰি তেওঁৰ ক'ব লগীয়াখিনি জনায়।
নাগৰিকত্ব সংশোধনী বিধেয়কখন গৃহীত নহয় বুলি জানিহে মন্ত্ৰীজনে কৌশলগতভাৱে এই প্ৰস্তাৱ আগ বঢ়াইছে বুলি কয় পৰেশ বৰুৱাই। লগতে নাগৰিকত্ব সংশোধনী বিধেয়কখন কেতিয়াও গৃহীত নহয় বুলি দাবী কৰে বৰুৱাই। তেওঁ অসমত এই বিধেয়কখনৰ বিৰুদ্ধে হোৱা ব্যাপক প্ৰতিবাদ সাধাৰণ প্ৰতিবাদ নহয় বুলি দাবী কৰে।
"অসমত যি ধৰণৰ ঢৌ উঠিছে, এয়া সাধাৰণ ঢৌ নহয়।" পৰেশ বৰুৱাই কয়।
হিমন্তক এজন বিচক্ষণ আৰু চতুৰ মন্ত্ৰী বুলিও অভিহিত কৰে আলফা (স্বাঃ)ৰ সেনাধ্যক্ষজনে। "ড০ হিমন্তক এজন বিচক্ষণ আৰু চতুৰ মন্ত্ৰী। তেওঁৰ দৰে এজন লোক অসমৰ মুখ্য মন্ত্ৰী হোৱা উচিত। তেওঁক মই মুখ্য মন্ত্ৰী হোৱাটো বিচাৰো। মনে-প্ৰাণেই বিচাৰো।" এইদৰে কয় বৰুৱাই।
আনহাতে সাৰ্বভৌম অসম অসমীয়া মানুহৰ জন্মস্বত্ব বুলি দাবী কৰিবলৈ নেৰে সেনাধ্যক্ষজনে।
সাহসৰ অভাৱৰ বাবেই এয়া ক'ব নোৱাৰে বুলি কৈ হিমন্তৰ সাহস থকা বুলি কয়। "হিমন্তৰ সাহস আছে। মই হিমন্ত মুখ্য মন্ত্ৰী হোৱাটো বিচাৰো।" আলফা (স্বাঃ)ৰ সেনাধ্যক্ষজনে কয়।
জন্মৰ প্ৰমাণপত্ৰ নাথাকিলে নাপাব চাকৰি, ড্ৰাইভিং লাইচেন্স,পাছপোৰ্ট, ভোটদানৰ অধিকাৰ!
মোদীৰ "পৰম মিত্ৰ" হোৱাৰ বাবেই আম্বানীৰ ৰিলায়েন্সে নিৰ্মাণ কৰিব পাৰে নেকি Private Zoo?
কিয় খং উঠিছে ছাকিৰাৰ? আইনী প্ৰক্ৰিয়াৰে যুঁজ দিবলৈ সাজু পপ ছুপাৰষ্টাৰগৰাকী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
